Document ID: 32000D0238

Id-Deċiżjoni tal-Kummissjoni
tad-9 ta' Marzu 2000
li temenda d-Deċiżjoni 97/830/KE fejn għandhom x'jaqsmu l-punti ta' dħul għall-Ġermanja
(notifikata taħt id-dokument numru C(2000) 501)
(Test b'rilevanza għall-Ftehim ŻEE)
(2000/238/KE)
IL-KUMMISSJONI TAL-KOMUNITAJIET EWROPEJ,
Wara li ikkonsidrat it-Trattat li jistabbilixxi l-Komunità Ewropea,
Wara li ikkonsidrat id-Direttiva tal-Kunsill 93/43/KEE ta' l-14 ta' Ġunju 1993 dwar l-iġene ta' l-affarijiet ta' l-ikel [1], u b'mod partikolari l-Artikolu 10(1) tagħha,
Wara konsultazzjoni ma' l-Istati Membri,
Billi:
(1) Il-Kummissjoni, fid-Deċiżjoni 97/830/KE [2], kif emendata mid-Deċiżjoni 98/400/KE [3], adottat miżuri li jimponu kondizzjonijiet speċjali fuq l-importazzjoni tal-pistaċċi u xi prodotti derivati mill-pistaċċi li joriġinaw, jew li huma kunsinjati mill-Iran.
(2) Huwa meħtieġ li ma' l-Anness II tad-Deċiżjoni 97/830/KE jiżdiedu żewġ punti oħra ta' dħul għall-Ġermanja li minnhom dawk il-pistaċċi u prodotti jistgħu jiġu mpurtati.
(3) Bil-ħsieb li l-affarijiet ikunu ċari, għalhekk, l-Anness II għandu jiġi sostitwit,
ADOTTAT DIN ID-DEĊIŻJONI:
Artikolu 1
L-Anness II tad-Deċiżjoni 97/830/KE qed jinbidel bl-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fid-9 ta' Marzu 2000.

Labels: 0
3
17
18